Oficiālais Vēstnesis L 321 , 06/12/2003 Lpp. 0062 - 0063



Komisijas Lēmums (2003. gada 5. decembris), ar ko īstenošanas aģentūrām piešķir atbalsta pārvaldību attiecībā uz lauksaimniecības un lauku attīstības pirmspievienošanās pasākumiem Rumānijā pirmspievienošanās periodā (2003/846/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 21. jūnija Regulu (EK) Nr. 1266/1999 par to, kā koordinēt palīdzību kandidātvalstīm saskaņā ar pirmspievienošanās stratēģiju un grozīt Regulu (EEK) Nr. 3906/89 [1], un jo īpaši tās 12. panta 2. punktu, ņemot vērā Padomes 1999. gada 21. jūnija Regulu (EK) Nr. 1268/1999 par Kopienas atbalstu lauksaimniecības un lauku attīstības pirmspievienošanās pasākumiem Centrāleiropas un Austrumeiropas kandidātvalstīs pirmspievienošanās periodā [2], un jo īpaši tās 4. panta 5. un 6. punktu, tā kā: (1) Īpašā Rumānijas lauksaimniecības un lauku attīstības programma (še turpmāk – SAPARD) tika apstiprināta ar Komisijas 2003. gada 12. decembra lēmumu [3], kurā jaunākie grozījumi izdarīti ar Komisijas 2003. gada 1. augusta lēmumu, saskaņā ar Regulas (EK) Nr. 1268/1999 4. panta 5. un 6. punktu. (2) Rumānijas valdība un Komisija, rīkojoties Eiropas Kopienas vārdā, 2001. gada 2. februārī parakstīja daudzgadu finansēšanas līgumu, kas nosaka tehnisko sistēmu, tiesisko regulējumu un administratīvo sistēmu SAPARD izpildei, kurā jaunākie grozījumi izdarīti ar 2002. gada finansēšanas līgumu, kas parakstīts 2003. gada 1. aprīlī, kurš stājās spēkā 2003. gada 12. maijā. (3) SAPARD aģentūru, sabiedrisku iestādi ar juridisko statusu, kas ir Lauksaimniecības ministrijas, Mežu ministrijas, Ūdenssaimniecības ministrijas un Vides ministrijas pārziņā, Rumānijas kompetentā iestāde ir iecēlusi par dažu SAPARD programmā noteikto pasākumu īstenotāju. Finanšu ministrijas Valsts fonda departaments ir iecelts to finanšu funkciju pildīšanai, kas tam paredzētas saskaņā ar SAPARD īstenošanas noteikumiem. (4) Pamatojoties uz valstu un nozaru programmu/projektu pārvaldes spējas, finanšu kontroles procedūru un ar valsts finansēm saistītu struktūru individuālu analīzi, kas paredzēta Regulas (EK) Nr. 1266/1999 12. panta 2. punktā, Komisija pieņēma 2002. gada 31. jūlija Lēmumu 2002/638/EK, ar ko īstenošanas aģentūrām piešķir atbalsta pārvaldību attiecībā uz lauksaimniecības un lauku attīstības pirmspievienošanās pasākumiem Rumānijā pirmspievienošanās periodā [4] saistībā ar dažiem SAPARD programmā paredzētajiem pasākumiem. (5) Komisija uzņēmusies turpmāk veikt analīzi saskaņā ar Regulas (EK) Nr. 1266/1999 12. panta 2. punktu attiecībā uz pasākumu 3.1 "Ieguldījumi lauku saimniecībās", pasākumu 3.4 "Saimniecisko darbību, kombinēto darbību un alternatīvo ienākumu attīstība un profila paplašināšana" un pasākumu 4.1 "Arodmācību programmas uzlabošana", kā paredzēts SAPARD programmā. Komisija uzskata, ka arī attiecībā uz minētajiem pasākumiem Rumānija atbilst 4. un 6. panta noteikumiem un Komisijas 2000. gada 7. jūnija Regulas (EK) Nr. 2222/2000 pielikumam, ar ko paredz finanšu noteikumus, lai piemērotu Padomes Regulu (EK) Nr. 1268/1999 par Kopienas atbalstu lauksaimniecības un lauku attīstības pirmspievienošanās pasākumiem Centrāleiropas un Austrumeiropas kandidātvalstīs pirmspievienošanās periodā [5], kā arī atbilst Regulas (EK) Nr. 1266/1999 pielikumā izklāstītajiem obligātajiem nosacījumiem. (6) tādēļ ir ieteicams atteikties no prasības pēc iepriekšēja apstiprinājuma, kas minēta Regulas (EK) Nr. 1266/1999 12. panta 1. punktā un decentralizēti piešķirt atbalsta pārvaldību SAPARD aģentūrai, Finanšu ministrijai un Valsts fondam attiecībā uz pasākumiem 3.1, 3.4 un 4.1. (7) Tomēr tā kā Komisijas veiktās pārbaudes attiecībā uz pasākumiem 3.1, 3.4 un 4.1 ir balstītas uz sistēmu, kas vēl pilnībā nedarbojas attiecībā uz visiem attiecīgajiem elementiem, ir ieteicams pagaidu kārtā piešķirt SAPARD vadību SAPARD aģentūrai, Finanšu ministrijai un Valsts fondam saskaņā ar Regulas (EK) Nr. 2222/2000 3. panta 2. punktu. (8) Pilnībā piešķirt SAPARD programmas vadību paredzēts tikai pēc tam, kad būs veiktas turpmākās pārbaudes, lai nodrošinātu, ka sistēma darbojas apmierinoši, un pēc tam, kad tiks īstenoti visi ieteikumi, ko Komisija var izdot attiecībā uz atbalsta pārvaldības piešķiršanu SAPARD aģentūrai, par ko atbild Lauksaimniecības ministrija, Mežu ministrija, Ūdenssaimniecības ministrija un Vides ministrija, kā arī Finanšu ministrija un Valsts fonds. (9) Rumānijas varas iestādes 2003. gada 22. jūlijā ierosināja noteikumus par izdevumu atbilstīgumu saskaņā ar Daudzgadu finansēšanas līguma B iedaļas 4. panta 1. punktu. Šajā sarakstā grozījumi jo īpaši tika izdarīti ar 2003. gada 22. septembra vēstuli. Komisija šajā sakarā ir uzaicināta pieņemt lēmumu, IR PIEŅĒMUSI ŠO LĒMUMU. 1. pants Ar šo tiek atcelta prasība Komisijai iepriekš apstiprināt projekta izvēli un noslēgšanu attiecībā uz pasākumiem 3.1, 3.4 un 4.1, ko veic Rumānija, kā paredzēts Regulas (EK) Nr. 1266/1999 12. panta 1. punktā. 2. pants SAPARD programmas vadība pagaidu kārtā tiek piešķirta: 1. SAPARD aģentūrai, par ko atbild Lauksaimniecības ministrija, Mežu ministrija, Ūdenssaimniecības ministrija un Vides ministrija Rumānijā (Negustori ielā 1 B, 2. sektors, Bukarestē), lai ieviestu pasākumu 3.1 "Ieguldījumi lauku saimniecībās", pasākumu 3.4 "Saimniecisko darbību, kombinēto darbību un alternatīvo ienākumu attīstība un profila paplašināšana" un pasākumu 4.1 "Arodmācību programmas uzlabošana", kā noteikts lauksaimniecības un lauku attīstības programmā, kas tika apstiprināta ar Komisijas 2000. gada 12. decembra Lēmumu C(2000) 3742 final, kurā jaunākie grozījumi izdarīti ar Komisijas 2003. gada 1. augustā pieņemto lēmumu. 2. Finanšu ministrijas Valsts fondam (Apolodor ielā 17, 5. sektors, RO 70663, Bukarestē) to finanšu funkciju pildīšanai, kas tam paredzētas saskaņā ar SAPARD programmas īstenošanas noteikumiem attiecībā uz Rumānijas pasākumiem 3.1, 3.4 un 4.1. 3. pants Ievērojot šo Lēmumu, Kopienas līdzfinansējuma izdevumi ir attaisnoti tikai tad, ja saņēmējiem tie radušies sākot no dienas, kad šīs lēmums stājies spēkā, vai, ja tie radušies vēlāk, tad no tā tiesību akta spēkā stāšanās dienas, kas tos padara par attiecīgā projekta saņēmējiem, izņemot pamatojumu un saistītos pētījumus, kuru spēkā stāšanās datums ir 2000. gada 12. decembris, ar nosacījumu, ka visos gadījumos SAPARD aģentūra šos izdevumus neizsniedz pirms šā lēmuma spēkā stāšanās dienas. 4. pants Neskarot nevienu lēmumu, ar ko individuālajiem saņēmējiem piešķir atbalstu saskaņā ar SAPARD, piemēro tos noteikumus par izdevumu atbilstīgumu, ko Rumānija ierosinājusi 2003. gada 22. jūlija vēstulē Nr. 1015 un kas reģistrēti Komisijā ar Nr. 19976, kurā grozījumi izdarīti ar 2003. gada 22. septembra vēstuli Nr. 11012 un kura reģistrēta Komisijā ar Nr. 26843. Briselē, 2003. gada 5. decembrī Komisijas vārdā — Komisijas loceklis Franz Fischler [1] OV L 161, 26.6.1999., 68. lpp. [2] OV L 161, 26.6.1999., 87. lpp. Regulā jaunākie grozījumi izdarīti ar Regulu (EK) Nr. 696/2003 (OV L 99, 17.4.2003., 24. lpp.). [3] C(2000) 3742 final. [4] OV L 206, 3.8.2002., 31. lpp. [5] OV L 253, 7.10.2000., 5. lpp. Regulā jaunākie grozījumi izdarīti ar Regulu (EK) Nr. 188/2003 (OV L 27, 1.2.2003., 14. lpp.). --------------------------------------------------